**ОБЩА ДЕКЛАРАЦИЯ НА БЪЛГАРИЯ, КИПЪР, ЧЕХИЯ, УНГАРИЯ, ПОЛША И РУМЪНИЯ ЗА ПРЕХОДНАТА НАЦИОНАЛНА ПОМОЩ**

Преходният пакет, съдържащ двете предложения, предназначени да гарантират непрекъснатостта на подкрепата по ОСП за земеделските производители и други бенефициери в преходния период предвижда удължаване на приложимостта на съществуващата правна рамка и адаптирането на някои правила, за да се гарантира приемствеността на ОСП до влизането в сила на новата система.

България, Кипър, Чехия, Унгария, Полша и Румъния призовават в Регламента за преходните правила на ОСП да се включи възможността за прилагане на Преходната национална помощ, предвидена в член 37 от Регламент (ЕС) № 1307/2013, на финансови нива, не по-ниски от тези за 2020 г.

Нашето предложение е подкрепено със следната обосновка:

* Предложените преходни правила се основават на съществуващите правила и схеми, които в момента се прилагат и е логично да се включи Преходната национална помощ, която е част от съществуващата правна рамка;
* Продължаването на Преходната национална помощ би допринесло за осигуряване на сигурност и приемственост при предоставянето на подкрепа на съответните земеделски стопани и избягване на внезапно и съществено намаляване на подкрепата за сектори, по отношение на които се предоставя преходна национална помощ;
* Преустановяване на преходната национална помощ означава внезапно и значително намаляване на доходите на засегнатите земеделски стопани, което би застрашило осигуряването на работни места и развитието на селските райони;
* Преходната национална помощ се финансира от националния бюджет и е бюджетно неутрална за ЕС;
* Бързото споразумение по предложенията за реформа на ОСП остава приоритет и изключването на преходната национална помощ от Регламента за преходните правила на ОСП би предрешило дискусията по темата в рамките на реформата на ОСП.

Като се вземат предвид аргументите по-горе, призоваваме за удължаване на преходната национална помощ.